Дойдутун улаҕатынан тулахачыйан, Сирин сибиирин Сиксигинэн тэлэһийэн, Ойуурдары оймоон, Тыаларын сыымайдаан, Куруҥнарын курдаттаан, Бултаан-алтаан, Буур тайаҕы Муннуттан сиэтэн, Хардаҥ эһэни Сабырҕатыттан сыһан, Барар тыатын иччитэ Барылы кэскиллээҕэ, Бараммат быйаҥнааҕа Байдам тутуу Баай барылаах Байанай эһэтэ Бэттэх көрөн мичиҥнэттэҕинэ, Үрүҥ хара түүлээҕи Өлөрөн үллүктээн, Түөһүгэр көтөҕөн, Санныгар сүгэн, Бойум бултаах, Өлгөм үскэллээх Булан-талан кэлэр буолбут.
По краям обширным разъезжал, Всю землю-сибирь По всем углам объезжал, Во всех лесах бывал, По всей тайге ходил, Леса выжженные видал, Везде охотился-добывал, Самца-сохатого За нос водил, Медведя матёрого За холку таскал, Когда хозяин леса Барылы-всё имеющий, На счастье обильный, На руку щедрый, Дедушка-Байанай К нему поворачивался, Ласково улыбался, С белой-чёрной шерстью Пушнину охапками К груди прижимая, На плечах поднимая, С добычей богатой, С гостинцем обильным Домой возвращался.